รัฐบาลไทย-ข่าวทำเนียบรัฐบาล-สธ.ชี้มาตรการตรวจแอลกอฮอล์ในเลือดผู้ขับขี่ได้ผล ลดอุบัติเหตุจากการดื่มแล้วขับร้อยละ 19 จากช่วงเดียวกันของปีใหม่ 2561
วันอังคารที่ 1 มกราคม 2562
สธ.ชี้มาตรการตรวจแอลกอฮอล์ในเลือดผู้ขับขี่ได้ผล ลดอุบัติเหตุจากการดื่มแล้วขับร้อยละ 19 จากช่วงเดียวกันของปีใหม่ 2561
กระทรวงสาธารณสุข ชี้มาตรการตรวจวัดระดับแอลกอฮอล์ในเลือดของผู้ขับขี่ที่เกิดอุบัติเหตุทางถนนและบาดเจ็บหรือเสียชีวิต และการเข้มข้นตรวจจับตามพระราชบัญญัติควบคุมเครื่องดื่มแอลกอฮอล์ พ.ศ. 2551 ส่งผลให้จํานวนอุบัติเหตุที่เกิดจากดื่มแล้วขับลดลงร้อยละ 19
กระทรวงสาธารณสุข ชี้มาตรการตรวจวัดระดับแอลกอฮอล์ในเลือดของผู้ขับขี่ที่เกิดอุบัติเหตุทางถนนและบาดเจ็บหรือเสียชีวิต และการเข้มข้นตรวจจับตามพระราชบัญญัติควบคุมเครื่องดื่มแอลกอฮอล์ พ.ศ. 2551 ส่งผลให้จํานวนอุบัติเหตุที่เกิดจากดื่มแล้วขับลดลงร้อยละ 19 เมื่อเทียบกับปีใหม่ 2561 ในช่วงเวลาเดียวกัน
วันนี้ (1มกราคม 2562) ที่กรมป้องกันและบรรเทาสาธารณภัย กทม. นายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข แถลงข่าวภายหลังการประชุมคณะกรรมการอํานวยการความปลอดภัยทางถนน ว่า จากการดําเนินงานตามพระราชบัญญัติควบคุมเครื่องดื่มแอลกอฮอล์ พ.ศ. 2551 ทั้งการประชาสัมพันธ์ ตรวจเตือนร้านค้าและผู้ประกอบการร่วมกับหน่วยงานต่าง ๆ และมาตรการป้องปรามที่ร่วมมือกับสํานักงานตํารวจแห่งชาติ ในการตรวจวัดระดับแอลกอฮอล์ในเลือดของผู้ขับขี่ที่เกิดอุบัติเหตุทางถนนและบาดเจ็บหรือเสียชีวิต ส่งผลให้เทศกาลปีใหม่ปีนี้ อุบัติเหตุที่เกิดจากดื่มแล้วขับลดลงร้อยละ 19 เมื่อเทียบกับช่วงเวลาเดียวกันของปีใหม่ 2561 ผู้ขับขี่ที่ดื่มแล้วขับลดลงร้อยละ 9.94 โดยเฉพาะในกลุ่มอายุต่ํากว่า 20 ปีลดลงถึงร้อยละ 19.12 อย่างไรก็ดี ข้อมูลจากระบบสารสนเทศเพื่อการจัดการผู้บาดเจ็บและเสียชีวิตจากอุบัติเหตุ กระทรวงสาธารณสุข ยังคงพบผู้ขับขี่ที่บาดเจ็บและเสียชีวิตมีการดื่มเครื่องดื่มแอลกอฮอล์ และส่วนใหญ่ร้อยละ 87.23 เป็นรถจักรยานยนต์ สูงสุดในกลุ่มอายุ 20-24 ปี คิดเป็นร้อยละ 18.74 หรือ 899 ราย รองลงมาคือกลุ่มอายุ 15-19 ปี ซึ่งเป็นกลุ่มที่ไม่สามารถซื้อเครื่องดื่มแอลกอฮอล์ได้พบว่ามีการดื่มแล้วขับ คิดเป็นร้อยละ 15.99 หรือ 767 ราย
ทั้งนี้ จากรายงานการบาดเจ็บและเสียชีวิตจากการจราจรในช่วงเทศกาลปีใหม่ของศูนย์อํานวยการความปลอดภัยทางถนน วันที่ 31 ธันวาคม 2561 เกิดอุบัติเหตุ569ครั้ง ผู้เสียชีวิต 72ราย ผู้บาดเจ็บ591คน รวม5วัน เกิดอุบัติเหตุ3,055ครั้ง เมื่อเทียบกับปีใหม่2561ในช่วงเวลาเดียวกัน ลดลง294ครั้ง ผู้เสียชีวิตรวม314ราย ลดลง 18 ราย ผู้บาดเจ็บรวม2,848คน ลดลง 324 คน จังหวัดที่มีผู้เสียชีวิตสูงสุด ได้แก่ นครราชสีมา รองลงมา คือขอนแก่น และเชียงใหม่ บาดเจ็บสูงสุด คือ นครศรีธรรมราช สาเหตุการเกิดอุบัติเหตุส่วนใหญ่เมาสุราร้อยละ41.11รองลงมาคือขับรถเร็วเกินกําหนด ร้อยละ27.31
ผลการตรวจปริมาณแอลกอฮอล์ในเลือดผู้ขับขี่ที่เกิดอุบัติเหตุทางถนนและบาดเจ็บหรือเสียชีวิต กรณีผู้ขับขี่ไม่สามารถตรวจวัดปริมาณแอลกอฮอล์ด้วยวิธีเป่าทางลมหายใจได้ ในรอบ 5 วัน ตั้งแต่วันที่27– 31 ธันวาคม 2561มีผู้ขับขี่ที่ถูกส่งไปเจาะเลือดทั้งหมด1,200ราย ทราบผล 328 ราย พบแอลกอฮอล์ในเลือด 187 ราย ในจํานวนนี้มีปริมาณเกินกว่าที่กฎหมายกําหนด 161 ราย คิดเป็นร้อยละ 49.09 และในกลุ่มเด็กอายุต่ํากว่า20ปีพบปริมาณแอลกอฮอล์ในเลือดเกินกว่าที่กฎหมายกําหนด ร้อยละ 36.36
สําหรับการออกตรวจเตือนบังคับใช้กฎหมายตามพระราชบัญญัติควบคุมเครื่องดื่มแอลกอฮอล์ พ.ศ.2551 และประกาศสํานักนายกรัฐมนตรี เรื่อง กําหนดสถานที่หรือบริเวณห้ามบริโภคเครื่องดื่มแอลกอฮอล์บนทาง พ.ศ.2555ของกรมควบคุมโรค สุ่มตรวจสถานประกอบการ/ ร้านค้ารวมทั้งสิ้น 821 แห่ง พบการกระทําผิด269 คดี มากที่สุดได้แก่ โฆษณาส่งเสริมการตลาด111 คดี ขายในเวลาห้ามขาย109 คดี การขายด้วยวิธีห้ามขาย (ลด แลก แจก แถม) 27 คดี ได้ดําเนินการตามกฎหมายทุกราย หากประชาชนพบการกระทําผิด เช่น ขายริมทาง ขายให้เด็กอายุต่ํากว่า 20 ปีหรือผู้ที่มีอาการมึนเมา ขายในเวลาห้ามขาย ให้แจ้งเจ้าหน้าที่ตํารวจได้ทันที
นายแพทย์ประพนธ์กล่าวต่อว่า ในช่วงหลังปีใหม่ประชาชนกําลังทยอยเดินทางกลับมาทํางาน บางส่วนต้องรีบเดินทางในวันนี้ (1 มกราคม 2562) ซึ่งเป็นวันหลังฉลองส่งท้ายปีเก่าคืนวันที่ 31 ธันวาคม 2561 อาจพักผ่อนไม่เพียงพอ จึงขอย้ําเตือนผู้ขับขี่ให้เตรียมร่างกายให้พร้อม สวมหมวกกันน็อค คาดเข็มขัดนิรภัยทุกที่นั่ง หากเดินทางระยะทางไกลควรมีผู้ผลัดเปลี่ยนขับรถหรือแวะพักตามจุดพักรถ เมื่อรู้สึกง่วงอย่าฝีนขับรถต่อ ขอให้จอดรถนอนหลับที่จุดพักรถหรือจุดที่ปลอดภัย ป้องกันการเกิดอุบัติเหตุจากการหลับใน และหากยังมีอาการเมาค้างจากการดื่มเครื่องดื่มแอลกอฮอล์ไม่ควรขับขี่ เพราะส่งผลต่อการขับขี่พาหนะ ทําให้ประสาทสัมผัสช้าลง การตัดสินใจผิดพลาด เสี่ยงต่อการเกิดอุบัติเหตุได้ง่าย ประชาชนประสบเหตุหรือเจ็บป่วยฉุกเฉิน โทรขอความช่วยเหลือที่หมายเลข1669ตลอด24ชั่วโมง
************************************* 1 มกราคม 2562